Dit was baie ontspannend om in die rustigheid te verkeer. Gasvryheid en kalmte. Sal defnitief weer 'n besoek lewer.
Baie lekker vakansie plek. Staff was altyd behulpsaam en help waar hulle kan. Die oop area teen die lagoon was net 'n bietjie van 'n concern omdat mense vanaf die pad deurloop en die lodge kan binnekom.
Vreeslik baie danklie dat u te Salt River Lodge tuis gegaan het, dit was baie lekker om jul as ons gaste te kan hê. Baie dankie vir die tyd wat u geneem het om u ervaring van u verblyf met ons te deel. Die groot rede vir die oop gedeelte is sodat die gevoel van vryheid vir ons gaste daar is, soos u ook opgelet het is daar baie min huise en plekke wat regtigwaar 'n heining om het, ons
Die eenheid is netjies en redelik goed toegerus. Terwyl dit in Knysna is, is daar tog 'n gevoel dat mens nie in die dorp is nie. Die ligging is goed en bied maklike toegang tot al die roetes nodig om die area te verken.
Al waaroor ek spyt is, is dat ek nie langer by Salt River gebly het nie. Hierdie mag dalk net een van die oulikste plekke wees waar my reise my al heen gelei het. Die huis is baie netjies en effektief uiteengesit met alles wat 'n paartjie of selfs familie kan benodig. Daar is 'n volle toegeruste kombuis, 'n eetkamer/TV-kamer kombinasie, asook twee badkamers elkeen uitgerig met 'n stort. Die hoofslaapkamer het 'n dubbelbed met en suite-badkamer en die tweede kamer het twee enkelbeddens. Die buite-area is waar daar gekuier en gebraai word en presies hiér is waar die huis sy geselligheid gekry het. Die stoep is onderdak met 'n 6 sitplek tafel. Daar is ook 'n kroegtoonbank met 2 ekstra stoele (waar mens baie gerieflik kan sit en lees of skootrekenaar kan gebruik as jy sou wou). Dis dan omtrent 5 m se grasperk voor jy by die swembad kom en op die gras is die verblyf se eie braaier wat maklik rondgeskuif kan word volgens vereiste. 10 m anderkant die swembad vind jy die lagoon wat perfek afgerond word met die mooi berge, bome en vakansiehuise in die agtergrond. Ons het heerlik op die stoep gekuier met die prentjiemooi uitsig voor ons tot die son uiteindelik gegroet het agter die berge. Ek sal beslis weer hier kuier as ek ooit weer verby Knysna se wêreld reis.
Baie dankie vir die terugvoering van u verblyf met ons by Salt River Lodge, u terug voer word hoogs op die prys gestel. Dit is vir ons van kardinale belang dat ons gaste met 'n blye hart en gevoel van teveredenheid ons verlaat as hul vakansie, of kuier, met ons verby is. Daar is dadelik aandag gegee aan die kombuisware, wat ek ook dink 'n bietjie modern kan gaan.
Die slaap bank waarna u verwys het ons gesien na nadere inspeksie dat daar 2 van die stutte onder die bank gebreek was. Ons verneem dit is die skool kinders wat op 'n sport fees was, net voor u bespreking, wat hom dalk afgetrap het. Baie dankie vir die terugvoering sodat ons hom kon herstel.
Baie gerieflik vir 'n vakansie waar jy net kan ontspan en lekker kuier met vriende en familie. Diens uitstekend en plek is skoon en netjies. Personeel is vriendelik en baie behulpsaam.
Fantasties en sentraal geleë en dus naby aan baie van die vakansie-aktiwiteite. Die verblyf is baie prakties asook stylvol en elegant. Mooi uitsig en selfs 'n kano as jy wil gaan rondroei in die spruit/rivier. Moet net nie vasgevang word in die lae gety. Diens is puik en flink asook vriendelik. Sal beslis weer daar bly en regtig dit vir enige iemand aanbeveel. Die prys is ook die geld werd.
Baie skoon en netjiese plekkie! Jammer mens kan nie die strandmeer sien nie, maar nietemin, ongelooflik nice! Dit bied waarde vir geld en ek sal weer hier slaap!
Dit was lekker koud gewees. Daar was genoegsame warm beddegoed en 'n klein olieverwarmer. Swembad was mooi skoon soos op prentjie hierbo. Die bure het gebraai, wat 'n lekker gesellige atmosfeer geskep het. Die gety was baie laag dus was daar amper geen water in rivier gewees nie.
Die plek het bietjie aandag nodig, veral die kleinere detail. Parkering se veiligheid? Maar bygesê, vir die prys wat mens betaal is dit 'n baie goeie opsie. Mooi uitsigte ook!
Skoon, netjiese verblyf. Die woonstel is goed toegerus, maar ek was bietjie bekommerd oor my kar wat in die straat staan.
Daar is genoeg ruimte en die Lodge is baie veilig geleë. Dis nie ver van Knysna se Waterfront af nie en vir die stappers is dit rustig en gemaklik om na die dorp te stap.
Baie dankie vir skoon en lekker woonstel. Ons sal regtig weer daarvan gebruik maak as ons in Knysna kom.